ອາເມລິກາໜູນຊ່ວຍຫວຽດນາມແກ້ໄຂຄວາມເສຍຫາຍຈາກພາຍຸ Damrey ແລະ ປ້ອງກັນຕ້ານໄພທຳມະຊາດ
(VOVWORLD) -ຕອນບ່າຍວັນທີ 10 ພະຈິກ, ໂດຍຕາງໜ້າລັດຖະບານອາເມລິກາ, ທ່ານເອກອັກຄະລັດຖະທູດອາເມລິກາ ປະຈຳຫວຽດນາມ Daniel J Kritenbrink ໄດ້ປະກາດບ້ວງເງິນຊ່ວຍເຫຼືອທີ່ມີມູນຄ່າກວ່າ 1 ລ້ານ USD
ເພື່ອຊ່ວຍຫວຽດນາມ ແກ້ໄຂຄວາມເສຍຫາຍຈາກພາຍຸ Damrey ແລະ ບັນດາການເຄື່ອນໄຫວປ້ອງກັນຕ້ານໄພທຳມະຊາດ.
ທ່ານເອກອັກຄະລັດຖະທູດ Daniel J Kritenbrink ໃຫ້ຮູ້ວ່າ, ອົງການພັດທະນາສາກົນອາເມລິກາ ຈະສະໜອງບ້ວງເງິນໜູນຊ່ວຍທີ່ມີມູນຄ່າ 250.000 USD ລວມມີສິນຄ້າ ແລະ ເຄື່ອງໃຊ້ຈຳເປັນເຖິງປະຊາຊົນຢູ່ບັນດາເຂດຖືກຜົນສະທ້ອນຢ່າງໜັກໜ່ວງຍ້ອນພາຍຸ Damrey.